
Ministru kabineta sēdes protokollēmums

Noteikumu projekts "Latvijas Atveseļošanas un noturības mehānisma plāna otrās komponentes "Digitālā transformācija" 2.3. reformu un investīciju virziena "Digitālās prasmes" 2.3.2.reformas "Digitālās prasmes sabiedrības un pārvaldes digitālajai transformācijai" 2.3.2.3.i. investīcijas "Digitālās plaisas mazināšana sociāli neaizsargātajām grupām un izglītības iestādēs" īstenošanas noteikumi"

· 1. Pieņemt iesniegto noteikumu projektu. 
· 2. Valsts kancelejai sagatavot noteikumu projektu parakstīšanai. 
· 3. Atļaut Izglītības un zinātnes ministrijai iegādāties portatīvo datortehniku, kas prioritāri paredzēta izglītojamajiem no sociāli neaizsargātajām grupām, no Elektroniskās iepirkumu sistēmas iepirkuma kataloga pirms investīcijas projekta iesnieguma apstiprināšanas, un samaksu par precēm segt no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” līdzekļiem.
· 4. Atbalstīt investīcijas īstenošanai nepieciešamo izmaksu (pievienotās vērtības nodoklis), kas netiek attiecinātas no Atveseļošanas fonda,  līdz 3 000 000 euro apmērā segšanu no valsts budžeta līdzekļiem un pārdalīt no budžeta resora “74. Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. 
· 5. Izglītības un zinātnes ministrijai nekavējoties informēt Ministru kabinetu, ja izmaksas, kas investīcijas ietvaros veiktas pirms investīcijas projekta iesnieguma apstiprināšanas, varētu netikt vai netiek attiecinātas finansēšanai no Atveseļošanas  fonda. Izglītības un zinātnes ministrs iesniedz attiecīgu informatīvo ziņojumu, kurā norādīts detalizēts apraksts par radušos situāciju, neatbilstības rašanās cēloņiem un finansiālo ietekmi, un sniegt aprakstu par iespējamo risinājumu, lai turpinātu investīcijas projekta īstenošanu, tajā skaitā sniedzot fiskāli neitrālus priekšlikumus un veicot finansējuma pārdali starp Izglītības un zinātnes ministrijas budžeta programmām vai apakšprogrammām, lai nodrošinātu investīcijas projekta neattiecināto izdevumu segšanu. 
· 6. Noteikt, ka Izglītības un zinātnes ministrijai 2.3.2.3.i. investīcijas „Digitālās plaisas mazināšana sociāli neaizsargātajam grupām un izglītības iestādēs”, 2.3.2.1.i. investīcijas "Digitālās prasmes iedzīvotājiem t.sk. jauniešiem" un 2.3.1.4.i investīcijas “Individuālo mācību kontu pieejas attīstība” projektu uzraudzības nodrošināšanā ir tiesības iesaistīt Centrālo finanšu un līgumu aģentūru.
· 7. Ievērojot šā protokollēmuma 6. punktā noteikto, Izglītības un zinātnes ministrijai un Centrālajai finanšu un līgumu aģentūrai veikt atbilstošus grozījumus starp iestādēm noslēgtajā starpresoru vienošanās par sadarbību Eiropas Savienības Atveseļošanas un noturības mehānisma īstenošanā un uzraudzībā.
· 8. Pieņemt zināšanai, ka lai nodrošinātu šā protokollēmuma 6. punktā Centrālajai finanšu un līgumu aģentūrai paredzēto Atveseļošanas un noturības mehānisma uzraudzības uzdevumu izpildi, tiks precizētas Izglītības un zinātnes ministrijai ar 2021.gada 7.septembra Ministru kabineta sēdes protokola Nr.60 32.§ 1.punktu pieņemtajā informatīvā ziņojuma “Par Latvijas Atveseļošanas un noturības mehānisma plāna ieviešanu” tabulā Nr.3 noteiktās administrēšanas izmaksas, samazinot finansējumu Izglītības un zinātnes ministrijai par 84 428 euro, tai skaitā 2023. gadā 21 107 euro, 2024. gadā 21 107 euro, 2025. gadā 21 107 euro, 2026. gadā 21 107 euro, un par attiecīgu summu palielinot finansējumu Finanšu ministrijai, vienlaikus uz laiku no 2023. gada 1. marta līdz 2026. gada 31. decembrim pārceļot vienu amata vietu no Izglītības un zinātnes ministrijas uz Centrālo finanšu un līgumu aģentūru.
· 9. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas izmaiņām Izglītības un zinātnes ministrijas budžeta apakšprogrammā 74.50.00 “Tehniskā palīdzība Atveseļošanas un noturības mehānisma (ANM) apgūšanai”, paredzot attiecīgu finansējuma pārdali uz 74. resora “Gadskārtējā valsts budžeta izpildes procesā pārdalāmais finansējums” programmu 80.00.00. “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.

